wickkiey/tamil-wikipedia-chunked huggingface dataset:
# சரித் அசலங்க

## பன்னாட்டுத் துடுப்பாட்டம்

சூன் 2021 இல், இங்கிலாந்துக்கான சுற்றுப்பயணத்திற்கான இலங்கை அணியில் அசலங்க இடம்பிடித்தார். 2021 சூன் 29 அன்று இலங்கைக்காக இங்கிலாந்துக்கு எதிரான ஒருநாள் பன்னாட்டுப் போட்டியில் அறிமுகமானார். 2021 சூலையில், இந்தியாவிற்கு எதிரான தொடருக்கான இலங்கை அணியில் இடம் பெற்றார். 2021 சூலை 19 அன்று, அசலங்கா இந்தியாவிற்கு எதிராக தனது முதல் பன்னாட்டு ஒருநாள் அரைசதத்தை அடித்தார். தனது இ20ப அறிமுகத்தை 2021 சூலை 25 அன்று, இலங்கைக்காக இந்தியாவுக்கு எதிராக விளையாடினார்.
# தென்னிந்திய கருஞ்சிவப்பு வால் வானம்பாடி

**தென்னிந்திய கருஞ்சிவப்பு வால் வானம்பாடி** (அறிவியல் பெயர்: *Ammomanes phoenicura testacea*) என்பது கருஞ்சிவப்பு வால் வானம்பாடியின் துணையினம் ஆகும். இது தென்னிந்தியாவில் காணப்படுகிறது.
# தென்னிந்திய கருஞ்சிவப்பு வால் வானம்பாடி

## விளக்கம்

தென்னிந்திய கருஞ்சிவப்பு வால் வானம்பாடியானது சிட்டுக்குருவியைவிட சற்றுப் பெரியதாக சுமார் 16 செ.மீ. நீளம் இருக்கும். இதன் அலகு கொம்பு நிறமாக அடிப்பகுதி ஊன் நிறமாக இருக்கும். இதன் விழிப்படலம் பழுப்பாகவும், கால்கள் வெளிர் பழுப்பாகவும் இருக்கும். உடலின் மேற்பகுதி பழுப்பாகச் சற்றுச் சிவப்புத் தோய்ந்து காணப்படும். இறக்கையின் பிற இறகுகளும் வால் முனையும் ஆழ்ந்த பழுப்பாக இருக்கும். மோவாயும், தொண்டையும் வெளிர் கருஞ்சாம்பல் நிறத்தில் இருக்கும். மார்பும் வயிறும் கருஞ்சிவப்பாக இருக்கும். மார்பில் பழுப்புக் கோடுகள் காணப்படும். பிட்டம், வாலடி, இறக்கைகளின் உள் இறகுகளும் கருஞ்சிவப்பாக இருக்கும்.
# தென்னிந்திய கருஞ்சிவப்பு வால் வானம்பாடி

## பரவலும் வாழிடமும்

தென்னிந்திய கருஞ்சிவப்பு வால் வானம்பாடியானது தென்னிந்தியா முழுவதும் கேரளம் நீங்கலாக காணப்படுகிறது. இது பொதுவாக வறண்ட மணற்பாங்கான பகுதிகளில் காணப்படுகிறது. புதர் காடுகள், விளைநிலங்கள் சார்ந்தும் ஆங்காங்கே சிரிவதைக் காணலாம்.
# தென்னிந்திய கருஞ்சிவப்பு வால் வானம்பாடி

## நடத்தை

இணையாகவும் சிறு கூட்டமாகவும் காணப்படும் இப்பறவை தரையில் குறுக்கும் மறுக்குமாக ஓடியாடி இரைதேடும். நெல் முதலான தானியங்களையும் புல் விதைகளையும் உணவாகக் கொள்ளும். இப்பறவை வானில் பாய்ந்து பாய்ந்து உயரப் பாடியபடியே எழுந்து பறந்து திரியும்.  
இவை மார்ச் முதல் சூன் வரை இனப்பெருக்கத்தில் ஈடுபடுகின்றன. பிற வானம்பாடிகளைப் போல தரையில் பல்லால் கோப்பை வடிவிலான கூடு அமைக்கும். அதில் மூன்று அல்லது நான்கு மஞ்சள் கலந்த வெண்மையான முட்டைகளை இடும். முட்டையில் செம்பழுப்புப் புள்ளிகளும் கறைகளும் காணப்படும்.
# பணியாளர் அறை

**பணியாளர் அறை** அல்லது **ஆசிரியர் அறை** (staff room) என்பது பள்ளி அல்லது கல்லூரிகளில் ஆசிரியர்கள் அல்லது பணியாளார்களுக்கு ஒதுக்கப்பட்டுள்ள அறையினைக் குறிப்பதாகும். வகுப்புகள் இல்லாத போது ஆசிரியர்கள் அல்லது ஊழியர்கள் ஓய்வெடுக்க, வேலை பற்றி விவாதிக்க, பாடப் பொருள் தொடர்பான ஆலோசனைகளை பெற, கற்றல் கற்பித்தல் உபகரணங்கள் தயார் செய்ய, சாப்பிட மற்றும் பழகக்கூடிய **பொதுவான அறையாக** இருக்கலாம்.
# பர்தோபெலிசு

***பர்தோபெலிசு*** (*Pardofelis*) என்பது பெலிடே பூனை குடும்பத்தின் ஒரு சிற்றினமாகும். இந்த சிற்றினமானது தென்கிழக்கு ஆசியாவைச் சேர்ந்த ஒரு சிற்றினத்தை மட்டும் உள்ளடக்கியதாக வரையறுக்கப்படுகிறது. இச்சிற்றினம் பளிங்குப் பூனை ஆகும். இந்த பேரினத்தில் கீழ் தற்பொழுது கேட்டோபுமா பேரினத்தில் வகைப்பட்டுள்ள இரண்டு சிற்றினங்களும் இருந்தன.  
*பர்தோபெலிசு* என்ற சொல் இலத்தீன் வார்த்தைகளான *பார்டசு* சிறுத்தைப்புலி மற்றும் *பெலிசு* பூனை ஆகியவற்றால் ஆனது. இது பளிங்குப் பூனையினை மாதிரி இனமாகப் புள்ளிகளின் அடிப்படையில் குறிக்கிறது.
# பர்தோபெலிசு

## வகைப்பாட்டியல் வரலாறு

1858ஆம் ஆண்டில் உருசிய ஆய்வாளரும் இயற்கை ஆர்வலருமான நிகோலாய் செவர்ட்ஸோவ் என்பவரால் *பர்தோபெலிசு* முதன்முதலில் முன்மொழியப்பட்டது. இது வெப்பமண்டல ஆசியாவில் பளிங்குப் பூனை உள்ளடக்கிய பேரினப் பெயராக இருந்தது. பிரித்தானிய விலங்கியல் நிபுணர் ரெஜினால்ட் இன்னசு போகாக் 1917ஆம் ஆண்டில் *பார்தோபெலிசின்* வகைப்பாட்டியலை அங்கீகரித்தார். இது பளிங்கு பூனை மட்டுமல்ல, போர்னியோ விரி குடா பூனை *பார்தோபெலிசு படியாவையும்* உள்ளடக்கியது. ஏனெனில் இவற்றின் மண்டை ஓடுகளின் வடிவத்தில் ஒற்றுமைகள் உள்ளன. 1939ஆம் ஆண்டில், சாவகம், சுமாத்திரா ஆகிய நாடுகளிலும் இந்தியாவில் டார்ஜிலிங் மற்றும் சிக்கிம் ஆகிய பகுதிகளில் கிடைத்த தோல்கள் மற்றும் மண்டை ஓடுகளின் அடிப்படையில் *பார்தோபெலிசு மர்மோராட்டாவை* விவரித்தார்.  
2006 வரை, *பர்தோபெலிசின்* வகைப்பாடு ஒற்றை சிற்றின பேரினமாகப் பரவலாக ஏற்றுக்கொள்ளப்பட்டது. நூற்றாண்டின் தொடக்கத்தில் மேற்கொள்ளப்பட்ட மரபணு பகுப்பாய்வு போர்னியோ விரி குடா பூனை *பர்தோபெலிசு பாடியா* மற்றும் ஆசிய தங்கப் பூனை *பர்தோபெலிசு தெம்மின்கியுடன்* நெருங்கிய மரபணு உறவை வெளிப்படுத்தியது. இவை அனைத்தும் மற்ற பூனைக்குடுத்திலிருந்து சுமார் 9.4மில்லியன் ஆண்டுகளுக்கு முன்பு தோன்றியவை. எனவே *பார்தோபெலிசு* பேரினத்தில் வைக்க முன்மொழியப்பட்டது. இதற்கிடையில், *பார்தோபெலிசு* என்பது *கேடோபுமாவின்* ஒத்ததாகக் கருதப்படுகிறது.  
இந்த கிளைக்கும் பூனை குடும்பத்தில் உள்ள மற்ற உயிரினங்களுக்கும் இடையிலான உறவும் தெளிவாகிவிட்டது. *பர்தோபெலிசு* சிற்றினங்கள் பாந்தெரினே துணைக் குடும்பத்திலிருந்து தோன்றவில்லை. ஆனால் பெரும்பாலும் சிறிய பூனை இனங்களான பெலினேயின் மற்ற முக்கிய கிளையைச் சேர்ந்தவை. தற்போதுள்ள வேறு எந்த பூனை இனத்தையும் விடச் *சேர்வால்*, கறகால் பூனை மற்றும் ஆப்பிரிக்கப் பொன்னிறப் பூனைகளுடன் மிகவும் சமீபத்திய பொதுவான மூதாதையரைப் பகிர்ந்து கொள்கின்றன.
# பர்தோபெலிசு

## சிறப்பியல்புகள்

*பர்தோபெலிசு* பேரினத்தினைச் சார்ந்த உயிரிகள் சிறிய நீண்ட வாலுடன், குட்டையான தலையுடன் வட்டமான காதுகளுடன் கூடியன. *பிரியோனிலூரசு* மற்றும் தொடர்புடைய கிழக்கத்திய வகைகளிலிருந்து வேறுபடுகின்றன. இவற்றின் மண்டை ஓடு உயரமாகவும் வட்டமாகவும் இருக்கும். நடு இறக்கையுருஎன்பு குழிவு ஈட்டி வடிவத்துடன், தடிமனான விளிம்புகள் அல்லது சிறந்த வெளிப்புற முகடுகளுடன் உள்ளன. மண்டை ஓடு குறுகியது, அகலமானது, முதுகுப் பகுதியில் வலுவாகக் குவிந்துள்ளது, ஒப்பீட்டளவில் நீளமாகவும் குறைவாகவும் இல்லை. முன் மேற்றாடை எலும்பின் நாசிக் கிளை மெல்லியதாக உள்ளது. விரிவடையவில்லை, முகவாய் உச்சி மேலே சுருக்கப்படவில்லை, மேல்தாடை எலும்பு மூச்செலும்பிற்கு எதிராக இருக்கும் இடத்தில் விரிவடையாது. மேலும் கட்குழியின் கீழ் எலும்புத் துளை காணப்படவில்லை.
# பி. சி. சர்க்கார்

**புரோதுல் சந்திர சர்க்கார்** (*Protul Chandra Sorcar*; 23 பிப்ரவரி 19136 ஜனவரி 1971) ஒரு இந்திய மாய வித்தையாளர் ஆவார். இவர் 1950கள் மற்றும் 1960கள் முழுவதும் சர்வதேச அளவில் செயல்பட்ட மாய வித்தைக்காராக இருந்தார், நேரடி பார்வையாளர்கள் மற்றும் தொலைக்காட்சியில் இவர் *இந்திரஜால்* என்ற நிகழ்ச்சியை நிகழ்த்தினார். 1971 ஆம் ஆண்டு ஜனவரி 6 ஆம் தேதி, யப்பானின் ஹொக்கைடோவில் உள்ள அசஹிகாவாவில், தனது 57 வயதில் மாரடைப்பால் இறந்தார்.
# பி. சி. சர்க்கார்

## தொழில்

21 வயதில், சர்க்கார் முறையான கல்வியை கைவிட முடிவு செய்தார் (ஒரு பொறியியலாளராக படிக்க வாய்ப்பிருந்தது). மேலும் இந்தியாவில் தொழில் நடத்த குறைந்த அளவே வாய்ப்பிருந்தாலும், மாய வித்தை செய்பவபராக மாற முடிவு செய்தார்.  
1930களின் நடுப்பகுதியில் கொல்கத்தாவிலும் யப்பான் போன்ற பல நாடுகளிலும் நிகழ்ச்சிகளை நிகழ்த்தியபோது சர்க்கார் பிரபலமானார். தனது பிற நிகழ்ச்சிகளிடையே 1964இல் பூமிக்கு மேலே மிதக்கும் ஒரு பெண்ணின் சாகசத்தை நிகழ்த்தினார். கணபதி சக்கரவர்த்தி இவருக்கு வழிகாட்டியாக இருந்தார்.  
1956 இல், பிபிசியின் *பனோரமா* நிகழ்ச்சியில் மாயைவித்தையில் ஒரு பெண்ணை இரண்டாக அறுக்கும் நிகழ்ச்சியை இவர் நிகழ்த்தினார். அதை நேரடியாக தொலைக்காட்சி நிகழ்ச்சியாக நிகழ்த்தியபோது, ஐக்கிய ராச்சியத்தில் அது பெரும் கவனத்தை ஈர்த்தது. ஏனெனில் முடிவில் பெண்கள் உண்மையில் பாதியாக வெட்டப்பட்டு இறந்தது போல் தோன்றியது, இது பொதுமக்களிடையே பீதியை ஏற்படுத்தியது.  
இவர் "உலகின் சிறந்த மந்திரவாதி" என தனக்குத்தானே பெயரிட்டுக் கொண்டார்.  
சர்க்கார் 1971 இல் யப்பானில் இறந்தார்.
# பி. சி. சர்க்கார்

## சொந்த வாழ்க்கை

சர்க்கார், வசந்தி தேவி என்பவரை மணந்தார். இவர்களுக்கு மாணிக் சர்க்கார் மற்றும் இளைய பி. சி. சர்க்கார் உட்பட மூன்ரு மகன்கள் இருந்தனர்.
# பி. சி. சர்க்கார்

## விருதுகள்

- இந்திய அரசு கொல்கத்தாவில் உள்ள ஒரு பெரிய தெருவுக்கு *ஜாதுசாம்ராட் பிசி சர்கார் சரணி* என இவரது பெயரை சூட்டியுள்ளது
- 26 ஜனவரி 1964 அன்று இந்திய அரசு பத்மசிறீ விருது வழங்கி கௌரவித்தது
# பி. சி. சர்க்கார்

## அஞ்சல் முத்திரை

பிப்ரவரி 23, 2010 அன்று, இந்திய அஞ்சல் துறை இவரை கௌரவிக்கும் வகையில் ஒரு நினைவு முத்திரையை வெளியிட்டது.
# சினலோ காகம்

**சினலோ காகம்** (*Sinaloa crow*)(***கோர்வசு சினாலோயே***) என்பது மேற்கு மெக்சிகோவைப் பூர்வீகமாகக் கொண்ட காக சிற்றினம் ஆகும்.
# சினலோ காகம்

## விளக்கம்

சினலோ காகம் கிட்டத்தட்ட தமௌலிபாசு காகம் (*கோர்வசு இம்பரேடசு*) போன்று தோற்றமுடையது. உடல் நீளம் அதேபோன்று 34 முதல் 38 செ.மீ. ஆகும். இது ஊதா நிறத்துடன் பளபளப்பான, பட்டு போன்ற, கருப்பு நிற இறகுகளுடன் கருப்பு அலகு, கால்கள் மற்றும் பாதங்களைக் கொண்டுள்ளது. இரண்டு இனங்களும் குரலில் குறிப்பிடத்தக்க அளவில் வேறுபடுகின்றன.
# சினலோ காகம்

## பரவலும் வாழிடமும்

சினலோ காகம் பசிபிக் சரிவில் தெற்கு சோனோராவிலிருந்து தெற்கே மன்சானிலோ வரை காணப்படுகிறது. இக்காக்கை கடலோரப் பகுதிகளில் வசிக்கிறது. இங்கு இது கடற்கரை, பகுதி பாலைவனம், திறந்த வனப்பகுதிகள், ஆற்றங்கரைகள் மற்றும் 300 மீட்டர் உயர மலைகளில் உணவு தேடுகிறது. கடலோர நகரங்கள் மற்றும் கிராமங்களில் இது மிகவும் பொதுவாகக் காணப்படும்.
# சினலோ காகம்

## உணவு

தரையில் மற்றும் மரங்களில் உணவு எடுத்துக்கொள்ளும். கடலோரத்தில் தனது உணவைக் கண்டுபிடிப்பதற்காகப் பொருட்களைத் திருப்புவதைக் காணலாம். மேலும் இது சிறிய மட்டி, நண்டு மற்றும் பூச்சி போன்ற முதுகெலும்பில்லாத உயிரினங்களை உட்கொள்கிறது. பல வகையான பழங்களையும் உண்ணும். மேலும் வாய்ப்பு கிடைக்கும்போது முட்டை மற்றும் கூடுகளில் காணப்படும் குஞ்சுகளையும் உணவாக உட்கொள்ளும்.
# சினலோ காகம்

## இனப்பெருக்கம்

பெரும்பாலும், இந்த பறவை முள் மரத்திலோ அல்லது உயரமான தென்னை மரத்திலோ கூடு கட்டும். இதன் கூடு சிறியதாக இருந்தாலும் அமெரிக்க காகத்தை ஒத்ததாகக் கூறப்படுகிறது.
# சினலோ காகம்

## குரல்

குரல் தமௌலிபாசு காகத்திலிருந்து முற்றிலும் வேறுபட்டது.
# சினலோ காகம்

## பட இணைப்புகள்

- பறவைகளின் விவரம்
# கண்ணகி (பக்கவழி நெறிப்படுத்தல்)

**கண்ணகி** என்பவர் தமிழ்க் காப்பியமான *சிலப்பதிகாரத்தின்* மையக் கதாபாத்திரமாக விளங்கும் பழம்பெரும் தமிழ்ப் பெண்மணி ஆவார்.  
**கண்ணகி** என்ற தலைப்பு கீழ்கண்டவற்றைக் குறிப்பிடலாம்:  
- *கண்ணகி* (பேகன் மனைவி) சங்க காலத்தில் வாழ்ந்த வேளிர் தலைவனான பேகனின் மனைவி
- *சிலப்பதிகாரத்தின்* தெய்வீக வடிவம் கண்ணகி அம்மன்
- கண்ணகி வழக்குரைக் காவியம் ஈழத்து ஆரியச் சக்கரவர்த்திகள் கால தமிழ் இலக்கியம்
- *கண்ணகி* (1942 திரைப்படம்), ஒரு தமிழ்க் காவியத் திரைப்படம்
- *கண்ணகி* (செய்தித்தாள்), ஒரு தமிழ் செய்தித்தாள்
- கண்ணகிபுரம் இலங்கையில் ஒலிபரப்பான ஒரு வானொலித் தொடர் நாடகம்.
- கண்ணகி (ஷிண்டோ), ஷாமன் அல்லது மைக்கோ என்பதற்கான யப்பானிய சொல்
- *கண்ணகி: கிரேஸி ஷ்ரைன் மெய்டன்ஸ்*, எரி டகேனாஷியின் 2005 ஜப்பானிய மங்கா தொடர், இது 2008 அசைபடத் தொலைக்காட்சித் தொடராக மாற்றப்பட்டது.
- கண்ணகி (2023 திரைப்படம்) 2023 ஆண்டு வெளியான தமிழ்த் திரைப்படம்
- கண்ணகி (திரைப்படம்), ஜெயராஜ் இயக்கிய மலையாளத் திரைப்படம்
# கணபதி சக்கரவர்த்தி

**கணபதி சக்கரவர்த்தி** (*Ganapati Chakraborty*; 1858 - 20 நவம்பர் 1939) கொல்கத்தாவைச் சேர்ந்த ஒரு மாய வித்தையாளர். வங்காளத்தில் நவீன மாயவித்தையின் முன்னோடியாகக் கருதப்படுகிறார். பி. சி. சர்க்கார் மற்றும் கே. லால் ஆகியோரின் வழிகாட்டியாக இருந்தார்.
# கணபதி சக்கரவர்த்தி

## ஆரம்ப கால வாழ்க்கை

சக்ரவர்த்தி ஹூக்லி மாவட்டத்தின் ஸ்ரீராம்பூர் அருகே உள்ள சத்ரா கிராமத்தில் வங்காள பிராமண ஜமீந்தார் குடும்பத்தைச் சேர்ந்தவர். சில சொத்து மோதல்கள் காரணமாக, இவரது தந்தை மகேந்திரநாத் சக்ரவர்த்தி தனது மகன் பிறப்பதற்கு முன்பே ஹவுரா மாவட்டத்திலுள்ள சால்கியாவுக்கு குடிபெயர்ந்தார். 1858 இல், கணபதி சால்கியாவில் பிறந்தார். சிறுவயதில் படிப்பில் சிறிதும் ஆர்வம் காட்டாமல் பாடுவதிலும் இசையிலும் ஆர்வம் காட்டினார்.  
17 அல்லது 18 வயதில், மாயவித்தை மற்றும் இயற்கைக்கு அப்பாற்பட்ட குணப்படுத்தும் நுட்பங்களைக் கற்றுக்கொள்வதற்காக இந்து துறவிகளின் மடங்களில் சேர தனது வீட்டை விட்டு வெளியேறினார். இந்த காலகட்டத்தில், தனது முதல் மந்திர ஆசிரியரான *கெஸ்ட்ரபால் பாசக்* மற்றும் *ஜவகர்லால் தர்* போன்ற சில மந்திரவாதிகளுடன் தொடர்பு கொண்டார்.
# கணபதி சக்கரவர்த்தி

## தொழில்

சக்ரவர்த்தி, *கிரேட் பெங்கால் சர்க்கஸில்* நகைச்சுவை நடிகராக தனது வாழ்க்கையைத் தொடங்கினார். அங்கு தனது வேடிக்கையான தந்திரங்களால் பிரபலமானார். விரைவில் மந்திர தந்திரங்களைக் காட்டத் தொடங்கினார். இவரது இரண்டு செயல்களான "இல்லூஷன் பாக்ஸ்" மற்றும் "இல்யூஷன் ட்ரீ" பார்வையாளர்களை மயக்கியது. 1908 ஆம் ஆண்டு பிரியநாத் போஸின் சர்க்கஸுடன் இவர் சிங்கப்பூர் சுற்றுப்பயணத்தின் போது, இவரது சீட்டு கட்டு வித்தைகளும், தந்திரங்களும் மாய வித்தையும் வெற்றிகரமாக நிரூபிக்கப்பட்டன.  
இவர் தனது புகழ்பெற்ற தந்திரமான "காங்ஷா காரகர்" என்பதை உருவாக்கினார்.  
இவர் அமானுசிய சக்திகளைக் கொண்டவர் என்று பார்வையாளர்கள் நம்பினர். பேராசிரியர் போஸின் சர்க்கஸில் சிறந்த நடிகருக்கான விருதைப் பெற்றார். இவர் எளிதில் கோபம் கொள்பவரகவும், கட்டுக்கடங்காத பேச்சும் கொண்டவர். இந்த இயல்பு காரணமாக, இவரது சகாக்கள் இவருக்கு துர்வாச முனி என்ற பட்டத்தை வழங்கினர்.  
பின்னர், சக்ரவர்த்தி பேராசிரியர் போஸின் சர்க்கஸை விட்டு வெளியேறி, முன்னாள் கலைஞர்களைக் கொண்டு தனது சொந்த சர்க்கஸை உருவாக்கினார். இந்தியா முழுவதும் சுற்றுப்பயணம் செய்து பெரும் புகழையும் பணத்தையும் சம்பாதித்தார்.
# கணபதி சக்கரவர்த்தி

## பிற்கால வாழ்வு

சக்ரவர்த்தி தனது பிற்கால வாழ்க்கையில் கொல்கத்தாவிற்கு அருகிலுள்ள பராநகரில் ஒரு வீட்டையும் ஒரு கோயிலையும் கட்டினார். தனது எஞ்சிய வாழ்நாள் முழுவதையும் ஆன்மீக நாட்டத்தில் கழித்தார். வங்காள மொழியில் 'யாதுபித்யா' என்ற புத்தகத்தில் எழுதினார். தனது சொத்தை ஸ்ரீ பூபேந்திர நாத் ராய் சௌத்ரிக்கு வழங்க முடிவு செய்தார்
# கே. லால்

**காந்திலால் கிரிதாரிலால் வோரா** (*Kantilal Girdharilal Vora*; 10 ஏப்ரல் 1924 - 23 செப்டம்பர் 2012), பிரபலமாக **கே. லால்** என்று அழைக்கப்படும் இவர் ஒரு இந்திய மாய வித்தையாளர் ஆவார் .
# கே. லால்

## சுயசரிதை

கே.லால், பாகசராவில் (இப்போது குசராத்தில் உள்ள அம்ரேலி மாவட்டத்தில் உள்ளது) கிரிதர்லால் வோரா மற்றும் முலிபென் ஆகியோருக்கு சைனக் குடும்பத்தில் ஏப்ரல் 10, 1924 இல் பிறந்தார்.
# கே. லால்

## மாய வித்தை

1950 இல் கொல்கத்தாவில் மாய வித்தையாளராக தனது வாழ்க்கையைத் தொடங்கினார். இவரது முதல் காட்சி கொல்கத்தாவில் உள்ள ராக்ஸி திரையரங்கில் நடைபெற்றது. தனது புதுமையான தந்திரங்களால் பிரபலமானார். தனது தந்திரங்களை தொழில்நுட்பத்துடன் உருவாக்கினார். சமூக செய்திகளையும், தார்மீகப் பாடங்களையும் தனது தந்திரங்களால் பரப்பி வந்தார். 62 ஆண்டுகால வாழ்க்கையில், இவர் உலகம் முழுவதும் 22,479 நிகழ்ச்சிகளை நடத்தினார். ஜூலை 2012 இல் அகமதாபாத்தில் உள்ள எச்.கே கல்லூரி மண்டபத்தில் தனது கடைசி நிகழ்ச்சியை நிகழ்த்தினார்.
# கே. லால்

## இறப்பு

இவர் 1990 இல் குசராத்து திரும்பினார்
# கே. லால்

## சொந்த வாழ்க்கை

கே. லால் புஷ்பா என்பவரை மணந்தார். இத்தம்பதியருக்கு ஹர்ஷத் (இளைய கே. லால் என்றும் பெயர்) என்ற ஒரு மகனும் பிரீத்தி மற்றும் சோனால் என்ற இரண்டு மகள்களும் உள்ளனர். இவர்களும் திருமணமாகி சென்னை மற்றும் கொல்கத்தாவில் குடியேறினர்.
# கே. லால்

## ஊடகங்களில் தோன்றுதல்

ஹவாய் பல்கலைக்கழகத்தின் எழுத்தாளரும் மதப் பேராசிரியருமான லீ சீகல் எழுதிய *நெட் ஆஃப் மேஜிக்* என்ற புத்தகத்தில் மூத்த கே. லால் மற்றும் இளைய கே. லால் முக்கியமாக இடம் பெற்றுள்ளனர். புனைகதை மற்றும் புனைகதை அல்லாதவற்றை ஒருங்கிணைக்கும் படைப்பில், மற்ற கூறுகளுடன், சீகலின் நீண்ட விவரங்கள் மற்றும் இரண்டு மந்திரவாதிகளுடனான சந்திப்புகள் மற்றும் விளக்கங்கள் உள்ளன.
# ஓ. பி. சர்மா (மாய வித்தையாளர்)

**ஜாதுகர் ஓம் பிரகாஷ் சர்மா** (*Jadugar Om Prakash Sharma*; 1942 - 16 அக்டோபர் 2022), **ஓ. பி. சர்மா** என்றும் பிரபலமாக அறியப்படுபம் இவர், ஒரு இந்திய மாய வித்தையாளர். சர்மா உத்தரபிரதேசத்தின் கான்பூரில் பிறந்து வளர்ந்தார். தனது ஏழு வயதில் மாய வித்தைகளை செய்யத் தொடங்கினார். பின்னர் இயந்திரப் பொறியியல் பட்டப்படிப்பை முடித்தார். 2018 ஆம் ஆண்டளவில் கிட்டத்தட்ட 38,000 நிகழ்ச்சிகளை நடத்தியுள்ளார். மேலும் இவரது மகனின் மாய வித்தைகளில் அவருக்கு உதவியுள்ளார்.
# பிரகலாத் ஆச்சார்யா

**பிரகலாத் ஆச்சார்யா** (*Prahlad Acharya*; பிறப்பு 1973) இந்தியாவின் கர்நாடகா மாநிலம் உடுப்பியைச் சேர்ந்த ஒரு மாய வித்தையாளர். ஆவார். இவர் விரைவில் தப்பிப்பவராகவும் சண்டைக் கலைஞராகவும் இருக்கிறார். தப்பிக்கும் செயல்களுக்கு பெயர் பெற்ற இவரை, இந்திய ஊடகங்கள் *இந்திய ஹவுடினி* என்று அழைக்கிறது. இவர், மாயக்குரல் மற்றும் நிழல் விளையாட்டையும் நிகழ்த்துகிறார். இவரது நிகழ்ச்சி *மாயா ஜாது* என்று அழைக்கப்படுகிறது. இது இந்திய மாய வித்தையாளர்களின் 20 உறுப்பினர்களின் நிகழ்ச்சியாகும். தனது நாடகம் மற்றும் மந்திரத்தின் கலவையை "நாடகம்" என்று அழைக்கிறார்.  
இவர் சக மாய வித்தையாளரான பூர்ணிமா என்பவரை மணந்தார்.
# சோந்தூர் ஆறு

**சோந்தூர் ஆறு** (*Sondur River*) இந்தியாவின் சத்தீசுகரில் ஓடும் மகாநதியின் துணை ஆறாகும். ஒடிசாவின் கோராபுட் மாவட்டத்தில் உள்ள நவ்ரங்பூர் கிராமத்தில் உருவாகும் இந்த நதி, மல்கான் அருகே பைரி ஆற்றுடன் இணைகிறது. இந்த ஆற்றின் குறுக்கே உலக வங்கியின் உதவியுடன் சோந்தூர் அணை தம்தாரி மாவட்டத்தில் உள்ள கிராம் மச்கா அருகே கட்டப்பட்டுள்ளது. இந்த ஆறு மகாநதியுடன் கலப்பதற்கு முன் சிதண்டி சரணாலயம் வழியாகச் செல்கிறது.
# ஐரோவாசிய நெடும்பாறைத் தகைவிலான்

**ஐரோவாசிய நெடும்பாறைத் தகைவிலான்** ( *Ptyonoprogne rupestris* ) என்பது தகைவிலான் குடும்பத்தில் உள்ள ஒரு சிறிய குருவி வரிசையைச் சேர்ந்த ஒரு பறவை ஆகும். இது சுமார் நீளம் இருக்கும். இதன் மேல்பகுதி சாம்பல்-பழுப்பு நிறமாகவும், கீழ்ப்பகுதிகள் வெளிறி இருக்கும். இதன் வால் குறுகியதாகவும், சதுரமாகவும், அதன் பெரும்பாலான இறகுகளில் தனித்துவமான வெள்ளை திட்டுகள் இருக்கும். இது தெற்கு ஐரோப்பா, வடமேற்கு ஆபிரிக்கா மற்றும் பலேர்க்டிக் முழுவதும் மலைகளில் இனப்பெருக்கம் செய்கிறது. இதன் பேரினத்தில் உள்ள மற்ற மூன்று இனங்களில் இருந்து இதை அடையாளம் காண குழப்பம் நேரலாம், ஆனால் பிரகாசமான வால் புள்ளிகள் மற்றும் இறகில் உள்ள மாறுபாடுகள் சற்று பெரியதாக உடல் அளவு ஆகியவற்றைக் கொண்டதாக உள்ளது. இதில் பல பறவைகள் ஐரோப்பாவிலேயே ஆண்டு முழுவதும் வசிக்கின்றன. ஆனால் வடக்கில் சில பகுதிகளிலும், பெரும்பாலான ஆசியப் பகுதிகளிலும் இனப்பெருக்கம் செய்பவை குளிர்காலத்தில் வடக்கு ஆப்பிரிக்கா, மத்திய கிழக்கு அல்லது இந்தியா போன்ற பகுதிகளுக்கு வலசை போகின்றன.  
ஐரோவாசிய நெடும்பாறைத் தகைவிலான்கள் செங்குத்துப்பாறையை ஒட்டிய பகுதியில் அல்லது மனிதனால் உருவாக்கப்பட்ட கட்டமைப்பில் கூடு கட்டுகிறது. இது மென்மையான இறகுகள் மற்றும் காய்ந்த புற்களை உட்புறமாக கொண்டு புறணியில் சேறால் அமைக்கபட்ட கூட்டை உருவாக்குகிறது. கூடுகள் பெரும்பாலும் தனியாக இருக்கும், இருப்பினும் சில ஜோடிகள் தோதான இடங்களில் அருகருகே இனப்பெருக்கம் செய்யக்கூடும். கூட்டில் இரண்டு முதல் ஐந்து முட்டைகளை இடும். முட்டைகள் பழுப்புப் புள்ளிகளைக் கொண்டதாக வெள்ளை நிறத்தில் இருக்கும். முட்டை பெண் பறவைகளால் முதன்மையாக அடைகாக்கப்படுகின்றன. குஞ்சுகளுக்கு பெற்றோர் இருவரும் உணவளிக்கிறன. இது பாறை முகடுகளுக்கு அருகில் அல்லது நீரோடைகள் மற்றும் ஆல்பைன் புல்வெளிகளுக்கு அருகில் பறக்கும் போது இதன் அலகினால் பிடிக்கும் பலவிதமான பூச்சிகளை உண்ணும். இப்பறவைகளை கொன்றுண்ணிப் பறவைகள் அல்லது காக்கைக் குடும்பப் பறவைகள் வேட்டையாடி உண்ணும். இதன் பெரிய, விரிந்த வாழிட வரம்பு மற்றும் பெருமளவிலான எண்ணிக்கை போன்றவற்றால் இந்த இனம் குறித்த குறிப்பிடத்தக்க பாதுகாப்பு கவலைகள் எதுவும் இல்லை.
# கறகால்

***கறகால்*** (Caracal) என்பது பெலிடே குடும்பத்தின் பெலினே துணைக் குடும்பத்தில் உள்ள ஒரு பேரினமாகும். 1843ஆம் ஆண்டில் ஜான் எட்வர்டு கிரே என்பவரால் இப்பேரினம் முன்மொழியப்பட்டது. கிரே இலண்டனில் உள்ள இயற்கை வரலாற்று அருங்காட்சியகத்தின் சேகரிப்பில் நன்னம்பிக்கை முனையிலிருந்து தோல் விவரித்தார். வரலாற்று ரீதியாக, இது ஒரு ஒற்றை சிற்றினப் பேரினமாக கருதப்பட்டது. இது மாதிரி இனத்தினை மட்டுமே கொண்டுள்ளது: கறகால் பூனை-*க. கறகால்*.
# கறகால்

## வகைப்பாட்டியல்

தொகுதிப் பிறப்பு பகுப்பாய்வு, கறகால், ஆப்பிரிக்கப் பொன்னிறப் பூனை (*சி. ஆராடா*) மற்றும் *சேர்வல்* (*லெப்டைலூரசு சேர்வல்*) ஆகியவற்றுடன் மரபணு ரீதியாக நெருங்கிய தொடர்புடையவை என்பதாகும். இது பெலிடே 7.91 முதல் 4.14 மில்லியன் ஆண்டுகளுக்கு முன்னர் பொது மரபுவழியில் வேறுபட்ட மரபணு பரம்பரையை உருவாக்குகிறது. இந்த வகைப்பாட்டியலில் ஆப்பிரிக்கப் பொன்னிறப் பூனை பன்னாட்டு இயற்கைப் பாதுகாப்புச் சங்கத்தின் செம்பட்டியலில்<nowiki/>வைக்கப்படுகிறது. இது *சேர்வலுக்கு* இணையாகப் பயன்படுத்தப்படுகிறது.
| கறகால் பூனை *க. கறகால்* | அச்சுறு நிலையை அண்மித்த இனம் |
| --- | --- |
| ஆப்பிரிக்கப் பொன்னிறப் பூனை *சி. ஆரடா* | அழிவாய்ப்பு இனம் |
# தாஜி படவடேகர்

**கிருஷ்ணசந்திர மோரேசுவர்** (*Krishnachandra Moreshwar*) தனது மேடைப்பெயரான **தாஜி படவடேகர்** (*Daji Bhatawadekar*) (15 செப்டம்பர் 1921 - 26 டிசம்பர் 2006), என அறியப்படும் இவர், ஓர் இந்திய நாடக ஆளுமையும், திரைப்படம் மற்றும் தொலைக்காட்சி நடிகரும் ஆவார். இந்தியாவில் சமசுகிருதம் மற்றும் மராத்தி நாடகங்களின் மறுமலர்ச்சிக்கு இவர் பெருமை சேர்த்தார். 1965 இல் சங்கீத நாடக அகாதமி விருதை வென்றவர். 1967 ஆம் ஆண்டில் இந்திய அரசாங்கத்தால் கௌரவிக்கப்பட்டார், சமூகத்திற்கு இவர் செய்த பங்களிப்புகளுக்காக இந்தியாவின் நான்காவது மிக உயர்ந்த இந்திய குடிமகன் விருதான பத்மசிறீ விருது வழங்கப்பட்டது.
# தாஜி படவடேகர்

## சுயசரிதை

தாஜி படவடேகர் 1921 செப்டம்பர் 15 அன்று பிரித்தானிய இந்தியாவின் பம்பாய் மாகாணத்தில் பம்பாயில் பிறந்தார். பம்பாயில் உள்ள ஆர்யா கல்விச் சங்கத்தில் பள்ளிப்படிப்பைப் பெற்றார். மும்பை, வில்சன் கல்லூரியில் பட்டம் பெற்றார். மேலும், மும்பை பல்கலைக்கழகத்தில் சமசுகிருதத்தில் முதுகலை பட்டமும் பெற்றார். இவர் 78 வெவ்வேறு வேடங்களில் நடித்ததாகக் கூறப்படுகிறது. அவற்றில் சில பல முறை மேடையேற்றப்பட்டது. என்ற தொடரில் நந்த் துலால் பாபு மற்றும் *வேனி சன்ஹார்* தொடரில் பெனி மாதவ் ஆகிய கதாபாத்திரங்களில் நடித்தார்.  
ஆங்கிலம் மற்றும் சமசுகிருதத்தில் ஒரு அறிஞரான இவர், சமசுகிருத நாடகம் பற்றிய ஒரு புத்தகத்தை எழுதினார், *அழகியல்* ( ரசம் ) மற்றும் *வெளிப்பாடு* ( அபிநயா ) ஆகியவற்றிற்கு முக்கியத்துவம் அளித்தார். இந்திய அரசாங்கம் 1967 இல் பத்மஸ்ரீ விருதை இவருக்கு வழங்கி கௌரவித்தது இவர் மும்பையில் சார்னி சாலையில் உள்ள படவடேகர் வாடியில் உள்ள தனது மூதாதையர் வீட்டில் வசித்து வந்தார்.
# தாஜி படவடேகர்

## இதனையும் காண்க

- புருசோத்தம் லட்சுமண் தேசுபாண்டே
- துர்கா கோட்
# செயற்கை நுண்ணறிவு ஒழுங்குமுறை

**செயற்கை நுண்ணறிவு ஒழுங்குமுறை** *(regulation of artificial intelligence)*என்பது செயற்கை நுண்ணறிவை மேம்படுத்துவதற்கும் ஒழுங்குபடுத்துவதற்குமான பொதுத்துறை கொள்கைகள், சட்டங்களின் வளர்ச்சியாகும் (எனவே இது நெறிநிரல்களின் பரந்த ஒழுங்குமுறையுடன் தொடர்புடையது.) செயற்கை நுண்ணறிவுக்கான ஒழுங்குமுறை, கொள்கையின் புலமைப்பரப்பு என்பது ஐரோப்பிய ஒன்றியம் மற்றும் ஐஇஇஇ ஓஇசிடி (IEEE, OECD)போன்ற மேல்நிலை அமைப்புகளில் உலகளாவிய அதிகார வரம்புகளில் வளர்ந்துவரும் சிக்கலாகும். 2016 ஆம் ஆண்டு முதல் தொழில்நுட்பத்தின் மீது சமூகக் கட்டுப்பாட்டைப் பேணுதற்காக செநு அறநெறி வழிகாட்டுதல்களின் ஒழுங்குமுறைகள் வெளியிடப்பட்டுள்ளன. செயற்கை நுண்ணறிவை ஊக்குவிக்கவும் , அதனுடன் தொடர்புடைய இடர்களை மேலாளவும் ஒழுங்குமுறை கட்டாயம் என்று கருதப்படுகிறது. ஒழுங்குமுறைக்கு கூடுதலாக , நம்பகமான செநு கொள்கைகளுக்கு ஏற்ப நம்பகமான செயற்கை நுண்ணறிவை உருவாக்குவதிலும் பயன்படுத்துவதிலும் செநுவைப் பயன்படுத்தும் நிறுவனங்கள் முதன்மைப் பங்கு வகிக்க வேண்டும். மேலும், இடர்களைக் களைவதற்கான பொறுப்புக்கூறல் நடவடிக்கையும் எடுக்க வேண்டும். மீளாய்வு வாரியங்கள் போன்ற வழிமுறைகளால் செயற்கை நுண்ணறிவை ஒழுங்குபடுத்துதல் செயற்கை நுண்ணறிவு கட்டுப்பாட்டுச் சிக்கலை அணுகுவதற்கான சமூக வழிமுறையாகவும் பார்க்கப்படலாம்.  
சுட்டான்போர்டில் உள்ள செநு செந்தரத்தின்படி , 127 கணக்கெடுப்பு நாடுகளில் நிறைவேற்றப்பட்ட செநு தொடர்பான சட்டங்களின் ஆண்டு எண்ணிக்கை 2016 இல் நிறைவேற்றப்பட்ட ஒன்றிலிருந்து 2022 இல் மட்டும் 37 ஆக உயர்ந்தது.
# செயற்கை நுண்ணறிவு ஒழுங்குமுறை

## பின்னணி

2017 ஆம் ஆண்டில் எலோன் மஸ்க் செநு வளர்ச்சியை ஒழுங்குபடுத்த அழைப்பு விடுத்தார். என். பி. ஆர். படி டெசுலா தலைமை நிர்வாக அதிகாரி " தனது சொந்த தொழில்துறையை பாதிக்கக்கூடிய அரசு ஆய்வுக்கு வாதிடுவதில் தெளிவாக மகிழ்ச்சியடையவில்லை., ஆனால் மேற்பார்வை இல்லாமல் முற்றிலும் செல்வதால் ஏற்படும் இடர்கள் மிக அதிகம் என்று நம்பினார். " பொதுவாக விதிமுறைகள் அமைக்கப்படும் விதம் ஒரு மோசமான நிகழ்வுகள் நடக்கும் போது - ஒரு பொதுக் கூச்சல் உள்ளது. பல ஆண்டுகளுக்குப் பிறகு, அந்தத் தொழிற்துறையை ஒழுங்குபடுத்த ஒரு ஒழுங்குமுறை நிறுவனம் அமைக்கப்பட்டுள்ளது. அது என்றென்றும் எடுக்கும். கடந்த காலத்தில் அது மோசமாக இருந்தது , ஆனால் நாகரிகத்தின் இருப்புக்கு ஒரு அடிப்படை தீங்கை உருவகப்படுத்தும் ஒன்று அல்ல. மஸ்க் மற்றும் செநு, எந்திரனியல் ஆகியவற்றை ஒழுங்குபடுத்துவதற்கான ஐரோப்பிய ஒன்றிய சட்டமியற்றுபவர்களின் பிப்ரவரி 2017 முன்மொழிவுகளுக்கு பதிலளித்த இன்டெல் தலைமை நிர்வாக அதிகாரி பிரையன் கிரஜானிச் , செநு தொடக்கநிலையில் இருப்பதாகவும் , தொழில்நுட்பத்தை ஒழுங்குபடுத்துவது மிக விரைவில் வேண்டும் என்றும் வாதிட்டார். தொழில்நுட்பத்தை கட்டுப்படுத்த முயற்சிப்பதற்குப் பதிலாக , சில அறிஞர்கள் , தணிக்கைச் செய்முறைகளுக்கான தேவைகள், வழிமுறைகளின் வெளிப்படைத்தன்மை உள்ளிட்ட பொதுவான விதிமுறைகளை உருவாக்க பரிந்துரைத்தனர்.  
2022 இப்சோஸ் கணக்கெடுப்பில் , AI பற்றிய அணுகுமுறைகள் நாட்டிற்கு ஏற்ப பெரிதும் வேறுபடுகின்றன - 78% சீன குடிமக்கள் - ஆனால் 35% அமெரிக்கர்கள் மட்டுமே " AI ஐப் பயன்படுத்தும் தயாரிப்புகள் மற்றும் சேவைகள் குறைபாடுகளை விட அதிக நன்மைகளைக் கொண்டுள்ளன " என்று ஒப்புக் கொண்டனர். 2023 ஆம் ஆண்டு ராய்ட்டர்ஸ் / இப்சோஸ் நடத்திய கருத்துக் கணிப்பில் , 61% அமெரிக்கர்கள் AI மனிதகுலத்திற்கு ஆபத்தை ஏற்படுத்துகிறது என்பதை ஒப்புக்கொள்கிறார்கள் , 22% பேர் இதை ஏற்கவில்லை. 2023 ஃபாக்ஸ் நியூஸ் கருத்துக் கணிப்பில் , 35% அமெரிக்கர்கள் " மிகவும் முக்கியமானது " என்று நினைத்தனர் , மேலும் 41% பேர் மத்திய அரசு AI ஐ ஒழுங்குபடுத்துவது ஓரளவு முக்கியமானது என்று நினைத்தனர்.
# செயற்கை நுண்ணறிவு ஒழுங்குமுறை

## கண்ணோட்டங்கள்

### செநு கட்டுபாட்டுச் சிக்கலுக்கான துலங்குதல்

செயற்கை நுண்ணறிவு ஒழுங்குமுறை என்பது செயற்கை நுண்ணறிவு சார்ந்த கட்டுப்பாட்டு சிக்கலை மேலாளுதலுக்கான நேர்முகச் சமூக வழிமுறையாக பார்க்கப்படுகிறது , அதாவது நீண்டகால நன்மை பயக்கும் AI ஐ மற்ற சமூக துலங்கல்களுடன் காப்பீடு செய்ய வேண்டிய தேவை , அதாவது எதுவும் செய்யாமல் இருப்பது அல்லது நடைமுறைக்கு மாறானதாக கருதப்படுவதை தடை செய்தல், மூளை - கணினி இடைமுகங்கள் போன்ற மனிதத் திறன்களை மேம்படுத்துதல் போன்ற அணுகுமுறைகள் ஆகும். செயற்கைப் பொது நுண்ணறிவில் ஆராய்ச்சியை ஒழுங்குபடுத்துதல், பல்கலைக்கழகம், பெருநிறுவனம் முதல் பன்னாட்டு மட்டங்கள் வரை மீளாய்வு வாரியங்களின் பங்கை மையமாகக் கொண்டுள்ளது. மேலும், வேறுபட்ட அறிவுசார் முன்னேற்றத்தின் சாத்தியக்கூறுகளுடன் பாதுகாப்பான செநு பற்றிய ஆராய்ச்சியை ஊக்குவிப்பதில் கவனம் செலுத்துகிறது (AI வளர்ச்சியில் இடர்களையும் உத்திகளை விட , இடர்குறைக்கும் உத்திகளுக்கு முன்னுரிமை அளித்தல், அல்லது AGI ஆயுதக் கட்டுப்பாட்டைச் செய்ய, பன்னாட்டு மக்கள்திரள் கண்காணிப்பை நடத்துதல்).
# செயற்கை நுண்ணறிவு ஒழுங்குமுறை

## வட்டார, தேசிய ஒழுங்குமுறை

செயற்கை நுண்ணறிவுக்கான ஒழுங்குமுறை, கொள்கைகளின் புலமைப்பரப்பு என்பது உலகளவில் வட்டார, தேசிய அதிகார வரம்புகளில் வளர்ந்து வரும் சிக்கலாகும் - எடுத்துக்காட்டாக ஐரோப்பிய ஒன்றியத்திலும் உருசியாவிலும். 2016 ஆம் ஆண்டின் தொடக்கத்தில் இருந்து பல தேசிய, வட்டார, பன்னாட்டு அதிகாரிகள் செயற்கை நுண்ணறிவு குறித்த உத்திகள், செயல் திட்டங்கள், கொள்கை சார்ந்த ஆவணங்களை பின்பற்றத் தொடங்கியுள்ளனர். இந்த ஆவணங்கள் ஒழுங்குமுறை, ஆளுகை , தொழில்துறை செயல்நெறி , ஆராய்ச்சி , திறமை, உள்கட்டமைப்பு போன்ற பரந்த அளவிலான தலைப்புகளை உள்ளடக்கி உள்ளது.  
பல்வேறு நாடுகள் இந்தச் சிக்கலை வெவ்வேறு வழிகளில் அணுகியுள்ளன. " அமெரிக்கா, மூன்று பெரிய பொருளாதாரங்களைப் பற்றிய சிந்தனையில் சந்தை சார்ந்த அணுகுமுறையைப் பின்பற்றுகிறது. சீனா அரசு சார்ந்த அணுகுமுறையை முன்னெடுத்துச் செல்கிறது. ஐரோப்பிய ஒன்றியம் உரிமைகள் சார்ந்த அணுகுமுறையைத் தொடர்கிறது " என்று கூறப்பட்டுள்ளது.
# செயற்கை நுண்ணறிவு ஒழுங்குமுறை

## வட்டார, தேசிய ஒழுங்குமுறை

### கனடா

*பரந்த கனடியச் செயற்கை நுண்ணறிவு* செயல்நெறி (2017) கனடாவில் சிறந்த செநு ஆராய்ச்சியாளர்களையும் திறமையான பட்டதாரிகளின் எண்ணிக்கையையும் அதிகரிப்பதற்கான நோக்கங்களுடன் 125 மில்லியன் டாலர் கூட்டாட்சி நிதியுதவியால் வழங்கப்பட்டது , மேலும் மூன்று முதன்மை செநு மையங்களில் அறிவியல் சிறப்பின் முனையங்களை நிறுவுதல் , பொருளாதாரம் குறித்த ' உலகளாவிய சிந்தனைத் தலைமையை ' மேம்படுத்துதல் , செநு முன்னேற்றங்களின் அறநெறிக் கொள்கை, சட்டத் தாக்கங்கள், செநுவில் பணிபுரியும் ஒரு தேசிய ஆராய்ச்சி சமூகத்தை ஆதரிப்பது ஆகியன கருதப்பட்டது. கனடா கணினிச் செயற்கை நுண்ணறிவு தலைப்புகள் திட்டம் இந்த செயல்நெரியின் மூலக்கல்லாகும். உலகப் புகழ்பெற்ற செயற்கை நுண்ணறிவு ஆராய்ச்சியாளர்களை ஈர்ப்பதற்கும் தக்கவைத்துக்கொள்வதற்கும் ஐந்து ஆண்டுகளில் பயனுற, 85.5 மில்லியன் டாலர் நிதிநல்கை இது வழங்கியது. 2022 நவம்பரில் கனடா இலக்கவியல் பட்டயச் செயலாக்கச் சட்டத்தை அறிமுகப்படுத்தியுள்ளது (பில் சி - 27). இது நம்பிக்கை, தனியுரிமைக்கான சட்டத்தின் முழுமையான தொகுப்பாக விவரிக்கப்பட்ட மூன்று செயல்களை முன்மொழிகிறது. அவை நுகர்வோர் தனியுரிமைப் பாதுகாப்புச் சட்டம் , தனிப்பட்ட தகவல், தரவுப் பாதுகாப்பு தீர்ப்பாயம் சட்டம், செயற்கை நுண்ணறிவு<nowiki/>த் தரவுச் சட்டம் (AIDA) என்பனவாகும்.
# செயற்கை நுண்ணறிவு ஒழுங்குமுறை

## வட்டார, தேசிய ஒழுங்குமுறை

### சீனா

சீன<nowiki/>ாவில் செயற்கை நுண்ணறிவின் கட்டுப்பாடு முதன்மையாக மக்கள் சீனக் குடியரசின் மாநில மன்றம் 2017 ஆம் ஆண்டு ஜூலை 8 அன்று " அடுத்த தலைமுறை செயற்கை நுண்ணறிவு மேம்பாட்டுத் திட்டம் (மாநில மன்ற ஆவணம் எண் 35) இல் நிறைவேர்ரியது. இதில் சீன கம்யூனிஸ்ட் கட்சியின் மத்திய குழுவும் பி. ஆர். சி. யின் மாநில மன்றமும் 2030 வரை செயற்கை நுண்ணறிவுக்கான வளர்ச்சியை ஊக்குவிக்க சீனாவின் ஆளும் அமைப்புகளை வலியுறுத்தியது. செநு வளர்ச்சிக்கான அறநெறி, சட்ட ச் சிக்கல்களை ஒழுங்குபடுத்துதல் விரைவுப்படுத்துகிறது. கொள்கை சீன நிறுவனங்களின் அரசு கட்டுப்பாடு, மதிப்புமிக்க தரவு மீது நாட்டிற்குள் சீனப் பயனர்களின் தரவை திரட்டுதல் செநுவுக்கான சீன மக்கள் குடியரசின் தேசியச் செந்தரங்களை கட்டாயமாகப் பயன்படுத்துதல் உள்ளிட்டவற்றை உறுதி செய்கிறது. 2021 ஆம் ஆண்டில் சீனா செயற்கை நுண்ணறிவைப் பயன்படுத்துவதற்கான அறநெறி வழிகாட்டுதல்களை வெளியிட்டது , இது செயற்கை நுண்ணறிவு பகிரப்பட்ட மனித மதிப்புகளுக்குக் கட்டுப்படுவதை ஆராய்ச்சியாளர்கள் உறுதி செய்ய வேண்டும் என்று கூறுகிறது - இது எப்போதும் மனித கட்டுப்பாட்டின் கீழ் உள்ளது. எனவே, பொது பாதுகாப்புக்கு தீங்கை ஏற்படுத்தாது. 2023 ஆம் ஆண்டில் சீனா ஆக்கநிலை செநு பணிகளின் அளுகைக்கான இடைக்கால நடவடிக்கைகளை அறிமுகப்படுத்தியது.
# செயற்கை நுண்ணறிவு ஒழுங்குமுறை

## வட்டார, தேசிய ஒழுங்குமுறை

### ஐரோப்பிய மன்றம்

ஐரோப்பிய ஒன்றியத்தின் 2018 ஆம் ஆண்டு செயற்கை நுண்ணறிவு ஒத்துழைப்பு பிரகடனத்தில் கையெழுத்திட்ட 29 நாடுகள் உட்பட 47 உறுப்பு நாடுகளை உள்ளடக்கிய ஐரோப்பிய மன்றம் (CoE) என்பது மனித உரிமைகள், ஜனநாயகம், சட்டத்தின் ஆட்சியை ஊக்குவிக்கும் ஒரு பன்னாட்டு அமைப்பாகும். மனித உரிமைகள் தொடர்பான ஐரோப்பிய மாநாட்டில் குறிப்பிடப்பட்டுள்ளபடி உரிமைகளுக்கு உத்தரவாதம் அளிக்க உறுப்பினர்களுக்கு சட்டவியலான கடமை இருக்கும். ஒரு பொதுவான சட்ட வெளியை ஐரோப்பிய மன்றம் உருவாக்கியுள்ளது. குறிப்பாக செநு சார்ந்த ஐரோப்பிய மன்றத்தின் நோக்கம் செநுவுக்கும் மனித உரிமைகள் குறித்த நமது செந்தரங்களுக்கும் இடையே குறுக்குவெட்டுப் பகுதிகளை அடையாளம் காண்பது, ஜனநாயகம், சட்டத்தின் ஆட்சி, பொருத்தமான தரம் அமைக்கும் அல்லது திறன் - கட்டமைக்கும் தீர்வுகளை உருவாக்குவது. ஐரோப்பிய மன்றத்தால் அடையாளம் காணப்பட்ட ஏராளமான ஆவணங்களில் வழிகாட்டுதல்கள், சாசன ஆவணங்கள் அறிக்கைகள், உத்திகள் அடங்கும். இந்தச் செயற்கை நுண்ணறிவு ஒழுங்குமுறை ஆவணங்களை உருவாக்கும் அமைப்புகள் சமூகத்தின் ஒரு பிரிவுடன் மட்டுப்படுத்தப்படவில்லை , மேலும் நிறுவனங்கள் , அனைத்து நிறுவனங்களையும் தேசிய அரசுகளையும் உள்ளடக்கியது.
# செயற்கை நுண்ணறிவு ஒழுங்குமுறை

## வட்டார, தேசிய ஒழுங்குமுறை

### செருமனி

நவம்பர் 2020 இல் , டின், DKE அமைப்புகளும் ஜெர்மன் பொருளாதார விவகாரங்கள், ஆற்றல் அமைச்சகமும் " செயற்கை நுண்ணறிவுக்கான செருமானியச் செந்தரப்படுத்தல் நெடுநோக்கு வரைபடத்தின் " முதல் பதிப்பை வெளியிட்டது மேலும், இதைச் செருமானிய நடுவண் அரசின் இலக்கவியல் உச்சிமாநாட்டில் பொதுமக்களுக்கு வழங்கியது. இந்த ஆவணம் செயற்கை நுண்ணறிவின் பின்னணியில் எதிர்கால ஒழுங்குமுறைளுக்கும் தரநிலைகளுக்குமான தேவைகளை விவரிக்கிறது. நடவடிக்கைக்கான பரிந்துரைகளைச் செயல்படுத்துவது செயற்கை நுண்ணறிவுத் துறையில் பன்னாட்டுப் போட்டியில் செருமானிஅய்ப் பொருளாதாரத்தையும் அறிவியலையும் வலுப்படுத்தவும் , வளர்ந்து வரும் செநு தொழில்நுட்பத்திற்கான புதுமை நட்பு நிலைமைகளை உருவாக்கவும் உதவும். முதல் பதிப்பு 300 வல்லுனர்களால் எழுதப்பட்ட 200 பக்க நீளமான ஆவணம் ஆகும்.னைந்த ஆவணத்தின் இரண்டாவது பதிப்பு 2022, திசம்பர் 9 அன்று செருமானிய அரசின் இலக்கவியல் உச்சிமாநாட்டுடன் இணைந்து வெளியிடப்பட்டது. மறுபுறம் , இது செயற்கை நுண்ணறிவு, சுற்றுச்சூழல் துறையில் பரந்த அளவிலான ஆர்வமுள்ள குழுக்களின் தகவல் ஆதாரங்களில் மைய விதிமுறைகளின் கண்ணோட்டத்தை வழங்குகிறது. மொத்தத்தில் இந்த ஆவணம் 116 தரப்படுத்தல் தேவைகளை உள்ளடக்கியது. அதோடு, நடவடிக்கைக்கான ஆறு மையப் பரிந்துரைகளை வழங்குகிறது.
# செயற்கை நுண்ணறிவு ஒழுங்குமுறை

## வட்டார, தேசிய ஒழுங்குமுறை

### ஐக்கிய இராச்சியம்

2015 ஆம் ஆண்டின் தொடக்கத்தில் இங்கிலாந்தின் இலக்கவியல் செயல்நெறியின் ஒரு பகுதியாக இன்னோவேட் இங்கிலாந்து அமைப்பால் அறிமுகப்படுத்தப்பட்ட இலக்கவிய்ல் *பொருளாதார உத்தி 2015 -* 18 வழியாக வணிகத்தில் செநு பயன்பாடு, மேம்பாட்டை இங்கிலாந்து ஆதரித்தது. பொதுத் துறையில் கணினிப் பண்பாடு, விளையாட்டுத் துறைத் தரவு நெறிமுறைகள் சார்ந்து, ஆலன் தூரிங் நிறுவனம் செநு அமைப்புகளின் பொறுப்பான வடிவமைப்பு, செயல்படுத்தல் குறித்த வழிகாட்டுதல்களை வழங்கியுள்ளது. 2020 ஆம் ஆண்டில் கணினி பாதுகாப்பைப் பொறுத்தவரை , தேசியக் கணினிப் பாதுகாப்பு மையம் ' நுண்ணறிவுப் பாதுகாப்பு கருவிகள் ' குறித்த வழிகாட்டுதல்களை வெளியிட்டுள்ளது. அடுத்த ஆண்டு இங்கிலாந்து தனது 10 ஆண்டு தேசியச் செநு செயல்நெறியை வெளியிட்டது , இது செயற்கைப் பொது நுண்ணறிவின் பேரழிவு இடர்கள் உட்பட நீண்ட கால செநு இடர்களை மதிப்பிடுவதற்கான நடவடிக்கைகளை விவரிக்கிறது.
# செயற்கை நுண்ணறிவு ஒழுங்குமுறை

## முழுத் தன்னாட்சி ஆயுதங்களின் ஒழுங்குமுறை

கொடுந் தன்னாட்சி ஆயுத அமைப்புகள் தொடர்பான சட்ட கேள்விகள் (ஆயுத மோதல் சட்டங்களுக்கு குறிப்பாக இணங்குதல்) சில வழக்கமான ஆயுதங்கள் குறித்த மாநாட்டின் பின்னணியில் 2013 ஆன் ஆண்டு முதலே ஐக்கிய நாடுகள் அவையில்,விவாதத்தில் உள்ளன. 2014 - 2015, 2016 ஆம் ஆண்டுகளில் முறைசாரா வல்லுனர்களின் கூட்டங்கள் நடைபெற்றன , மேலும் 2016 ஆம் ஆண்டில் இந்த விவகாரம் குறித்து மேலும் விவாதிக்க அரசு வல்லுனர்களின் குழு (ஜி. ஜி. இ.) உருவாக்க்கப்பட்டது. சட்டங்கள் குறித்த, அதாவது, ஜிஜிஇ உறுதிப்படுத்திய சட்டங்கள் குறித்த வழிகாட்டும் கொள்கைகளின் தொகுப்பு 2018 ஆம் ஆண்டில் ஏற்றுக்கொள்ளப்பட்டது.  
2016 ஆம் ஆண்டில் சீனா ஒரு நிலைப்பாட்டை வெளியிட்டது. அது முழுத் தன்னாட்சி ஆயுதங்களின் நிகழ்தகவைத் தீர்க்க தற்போதுள்ள பன்னாட்டுச் சட்டத்தின் போதுமான தன்மையைப் பற்றி கேள்வியை எழுப்பியது. ஐ. நா. பாதுகாப்புக் குழுவின் முதல் நிலைத்தர உறுப்பினராக இந்த சிக்கலை சீனா முன்வைத்தது. இது ஓரளவில் உலகளாவிய ஒழுங்குமுறைக்கான திட்டங்களுக்கு வழிவகுத்தது. சில வழக்கமான ஆயுதங்களைக் குறித்த மாநாட்டிற்கான பிற தேசியப் பேராளர்களால் சட்டங்களின் வளர்ச்சி, பயன்பாட்டுக்கான தடை அல்லது முன்கூட்டிய தடைக்கான சாத்தியம் பற்றி பல வேளைகளில் எழுப்பப்பட்டுள்ளது. மேலும், இது கொலையாளி எந்திரன்களை நிறுத்துவதற்கான பரப்புரையால் வலுவாக வாதிடப்பட்டது. மேலும், அரசு சாரா அமைப்புகளின் கூட்டணி ஒன்று. தற்போதைய பன்னாட்டு, மனிதநேயச் சட்டமும், சட்டங்களின் வளர்ச்சியும் பயன்பாட்டை ஒழுங்குபடுத்தும் திறன் கொண்டது என்றும் , அமெரிக்கப் படைத்துறை தன் விவகாரங்களில் இவ்வகைச் சட்டங்களைக் கொண்டிருக்கவில்லை என்றும் கூறுகிறது.
# உலூனா 22

| mission_type = Lunar orbiter
| operator =
| COSPAR_ID = 1974-037A
| SATCAT =
| mission_duration = ~521&nbsp;days  
| spacecraft_type = E-8-LS
| manufacturer = GSMZ Lavochkin
| dry_mass =
| launch_mass =
| dimensions =
| power =  
| launch_date = &nbsp;UTC
| launch_rocket = Proton-K/D
# சொல் சுவர்

ஒரு **சொல் சுவர்** (word wall ) அல்லது வார்த்தைச் சுவர் என்பது ஒழுங்கமைக்கப்பட்ட வகையில் (பொதுவாக அகரவரிசையில்) ஒரு வகுப்பறையின் சுவர், அறிவிப்புப் பலகை அல்லது பிற காட்சிப் பரப்பில் பெரிய அளவிலான எழுத்துகளில் காட்டப்படும் சொற்களின் தொகுப்பைக் கொண்ட எழுத்தறிவுக் கருவியாகும்.இது மாணவர்கள் அல்லது பிறர் பயன்படுத்துவதற்கு ஒரு ஊடாடும் கருவியாக வடிவமைக்கப்பட்டுள்ளது, மேலும் எழுதும் போது மற்றும்/அல்லது படிக்கும் போது சொற்கள் வரிசைப்படுத்தப்பட்டு கொடுக்கப்பட்டிருக்கும்.  
இது பொதுவாக வாசிப்பு/எழுதுதல் அறிவுறுத்தலுடன் தொடர்புடையது என்றாலும், ஒலிப்பு விழிப்புணர்வை ஊக்குவிப்பது,புதிய சொற்களைக் கற்பது, புரிந்துகொள்ளுதல் திறன் வளர்த்தல், மறக்கமுடியாத அனுபவங்களை உருவாக்குவது, பள்ளி மற்றும் சுய வேலைகளை உருவாக்க உதவுவதாலும் அனைத்துப் பாடப் பகுதிகளுக்கும் வகுப்பறைகளில் வார்த்தைச் சுவர்கள் பயன்படுத்துவது பொதுவானதாகி வருகிறது.  
இதன் நெகிழ்வான தன்மை மற்றும் மாணவர்களுடன் இணைந்து "வளரும்" திறன் காரணமாக, மழலைப் பள்ளி முதல் உயர்நிலைப் பள்ளி வரையிலான வகுப்பறைகளில் வார்த்தைச் சுவர்களைப் பயன்படுத்தலாம்.  
மாணவர்களால் உருவாக்கப்பட்ட மற்றும் மாணவர்களை மையமாகக் கொண்ட கலைப்பொருளாக இருப்பதால், வார்த்தைச் சுவர்கள் ஊடாடும் மற்றும் இணைந்து கற்கும் கருவிகளாகக் கருதப்படுகின்றன. தற்போது இதில் விளக்கப்படங்கள் மற்றும் வண்ண-குறியிடப்பட்ட பட்டியல்கள் இடம்பெற்றுள்ளன.
# பள்ளி வளாகம்

ஒரு **பள்ளி முற்றம்** (schoolyard) அல்லது **பள்ளி வளாகம்** என்பது கற்பித்தல், சாராத செயல்பாடுகள் மேற்கொள்வதற்கும் விளையாடுவதற்கும் பயன்படுத்தப்படும் ஒரு பள்ளியின் எல்லைக்குள் உள்ள பகுதி ஆகும்.  
இருப்பினும், சில பள்ளிகள் அதன் வரம்பைக் குறிக்க சுவர்களைப் பயன்படுத்துவதில்லை. கற்பித்தல், கல்வி இணைச் செயல்பாடுகளின் பொதுவான நடவடிக்கைகள் வளாக வாழ்க்கை என்றும் அழைக்கப்படலாம். மேலும், "பள்ளிக்கூடம்" அல்லது "வளாகம்" பெரும்பாலும் பள்ளி வாழ்க்கை எனும் பொருளில் பயன்படுத்தப்படுகிறது.  
வகுப்பறை அல்லாத பள்ளியின் வெளிப்புறப் பகுதியை மட்டுமே இந்தச் சொல் குறிக்கலாம். இந்தச் சூழலில், பள்ளி முற்றத்தை மாணவர்களுக்கு சுற்றுச்சூழல் அமைப்புகள் பற்றி கற்பிக்க ஒரு கற்பித்தல் இடமாகப் பயன்படுத்தலாம். சமீப காலங்களில், கற்றல் தோட்டங்கள், சுற்றுச்சூழல் கல்வியறிவை ஊக்குவிக்கும் பிற இயற்கை அம்சங்களை உள்ளடக்கிய "பசுமைப் பள்ளி முற்றங்களை" உருவாக்குவதற்கான இயக்கம் உலகம் முழுவதும் வளர்ந்து வருகிறது.
# இராமநகரா சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |
| --- | --- | --- |
| 1952 | கெங்கல் ஹனுமந்தய்யா | இந்திய தேசிய காங்கிரஸ் |
| 1957 |  |  |
| 1962 | டி. மாதய்ய கௌடா |  |
| 1967 | பி. ஆர். தனஞ்செயா | சுயேச்சை |
| 1972 | பி. புட்டசுவாமய்யா | ஸ்தாபன காங்கிரஸ் |
| 1978 | ஏ. கே. அப்துல் சமாத் | இந்திரா காங்கிரஸ் |
| 1983 | சி. போரய்யா | ஜனதா கட்சி |
| 1985 | புட்டசுவாமி கௌடா |  |
| 1989 | சி. எம். லிங்கப்பா | இந்திய தேசிய காங்கிரஸ் |
| 1994 | ஹெச். டி. தேவ கௌடா | ஜனதா தளம் |
| 1997**குறிப்பு** |  |  |
# பயோனீர் 0

| ** தொலைக்காட்சிப் படக்கருவி** | நிலாவை ஒளிப்படம் எடுக்க |
| --- | --- |
| ** காந்தமானி:** | கோளிடைக் காந்தப்புலம் |
| ** நுண்விண்கற்கள் காணிகள்:** | நுண்விண்கற்கள் |
**பயனியர் 0(ஏபுள் 1)** *(Pioneer 0(Able 1)* என்பது ஒரு தோல்வியுற்ற, நிலாவை அதன் வட்டணையில் சுற்றிவர வடிவமைக்கப்பட்ட அமெரிக்க விண்வெளி ஆய்கலம் ஆகும். இது ஒரு தொலைக்காட்சிப் படக்கருவியை யும் ஒரு நுண்விண்கற்கள் கானியையும் ஒரு காந்தமானியையும் எடுத்துச் சென்றது. இது முதல் பன்னாட்டு புவி இயற்பியல் ஆண்டின் பன்னாட்டு புவி இயற்பியல் ஆண்டு அறிவியல் கருவித் தொகுப்பில் ஒரு பகுதியாகும். இது விமானப்படையின் ஏவுகணைப் பிரிவால் பயனியர் திட்டத்தின் முதல் விண்கலமாக வடிவமைக்கப்பட்டு இயக்கப்பட்டது. மேலும் இது எந்த நாட்டாலும் புவியின் வட்டணைக்கு அப்பால் ஏவப்பட்ட முதல் முயற்சியாகும் , ஆனால் ஏவப்பட்ட சிறிது நேரத்திலேயே ஏவூர்தி தோல்விகண்டது. இந்த ஆய்கலம் பயோனீர் (அல்லது பயோனீர் 1) என்று அழைக்கப்பட வேண்டும் என்று கருதப்பட்டது , ஆனால் ஏவுதல் தோல்வி அந்த பெயரைத் தடுத்துவிட்டது.
# பயோனீர் 0

## விண்கல வடிவமைப்பு

விண்கலம் ஒரு மெல்லிய உருளை நடுப்பகுதியைக் கொண்டிருந்தது , ஒவ்வொரு பக்கத்திலும் 16,5 செமீ (6 அங்குல உயரம்) சதுரமாக வெட்டப்பட்ட கூம்பு இருந்தது. உருளை 74 செமீ விட்டம் (29 அங்குல விட்டம்). மேலும்ம் ஒரு கூம்பின் மேற்புறத்திலிருந்து எதிர் கூம்பின் உச்சி வரை 76 செமீ உயரம் கொண்டிருந்தது. விண்கலத்தின் அச்சில் கீழ் கூம்பின் முனையிலிருந்து கிலோ (24 பவுண்டுகள்) திண்ம செலுத்த எரிபொருள் ஏவூர்தியும் ஏவூர்தி உறையும் இருந்தன , இது விண்கலத்தின் முதன்மைக் கட்டமைப்பு உறுப்பை உருவாக்கியது. எட்டு சிறிய குறைந்த உந்துவிசை திண்ம எரிபொருள் வேகச் சரிசெய்தல் ஏவூர்திகள் மேல் கூம்பின் நுனியில் ஒரு வளைய அசெம்பிளியில் பொருத்தப்பட்டன , அவை பயன்படுத்திய பிறகு அகற்றப்படலாம். ஒரு காந்த இருமுனை உணர்சாட்டமும் மேல் கூம்பின் மேற்புறத்திலிருந்து நீண்டது. இந்த கூடுவடிவ உறைமூடிய நெகிழியால் ஆனதாகும். இது வெப்பநிலையை கட்டுப்படுத்த உதவும் வகையில் இருண்ட, வெளிர்கோடுகளின் வடிவத்துடன் வண்ணம் பூசப்பட்டது.  
அறிவியல் கருவி தொகுப்பு 11.3 கிகி (25 பவு.) எடை கொண்டது. மேலும், அது பின்வருவனவற்றை உள்ளடக்கியிருந்தது:  
- நிலாவின் மேற்பரப்பை , குறிப்பாக புவியிலிருந்து பொதுவாகக் காணப்படாத பகுதியை ஆய்வு செய்வதற்காக வடிவமைக்கப்பட்ட *கடற்படை ஆயுத ஆய்வக* அகச்சிவப்புக் காட்சிக் கருவி.
- நுண்விண்கற்களைக் கண்டறிய ஒரு படல ஒலிவாங்கி அசெம்பிளி. இது படலத்தை தாக்கும் ஒரு நுண்விண்கல்லின் ஒலியை உருவாக்கும். இது 100 கே. சி. யில் ஒலிக்கும் ஒரு அழுத்தமின் படிகத்தால் ஆனது. ஒரு அலைப்பட்டை மிகைப்பி குறிகையைப் பெருக்கும். இதனால் இதை எளிதாகக் கண்டறிய முடியும்.
- புவியின் நிலா, கோளிடைக் காந்தப்புலத்தை அளவிட நேரியல் அல்லாத பெருக்கியுடன் கூடிய தேடல் - சுருள் காந்தமானி.. அந்தக் காலத்தில் நிலாவுக்கு காந்தப்புலம் இருக்கிறதா இல்லையா என்பது தெரியாது.  
இந்த விண்கலம் ஏவூர்திகளைப் பற்றவைக்க நிக்கல் - காட்மியம் மின்கல அடுக்குகளால் இயக்கப்பட்டது. தொலைக்காட்சி அமைப்பிற்கான வெள்ளி மின்கல அடுக்குகளும் மீதமுள்ள மின்சுற்றுகளுக்கு பாதரச மின்கல அடுக்குகளும் பயன்பட்டன.. தகவல்பரிமாற்றம் 108.06 மெகா ஹெர்ட்சில் அமைந்தது , இது பன்னாட்டுப் புவி இயற்பியல் ஆண்டில் செயற்கைக்கோள்களால் பயன்படுத்தப்படும் நிலையான அலைவெண் ஆகும் , இது தொலையளவியல், டாப்ளர் தகவல்களுக்கான மின்சார இருமுனை உணர்சட்டமும் தொலைக்காட்சி அமைப்பிற்கான காந்த இருமுனை உணர்சட்டமும் பயன்பட்டது. 115 மெகா ஹெர்ட்சு வேக மின்சார இருமுனை உணர்சட்டம்வழி தரை கட்டளைகள் பெறப்பட்டன. விண்கலம் நொடிக்கு 1.8 சுழற்சிகளில் - நிலைப்படுத்தப்பட்டது. சுழற்சி திசை தோராயமாக தடவழியின் புவிக் காந்த மெரிடியன் விமானங்களுக்குச் செங்குத்தாக அமைந்தது.
# பயோனீர் 0

## ஏவுதலும் தோல்வியும்

பயோனீர் 0 , தோர் ஏவுகணை எண் 127 இல் 1958, ஆகத்து17 அன்று 12:18:00 கிரீன்விச் மணிக்கு விமானப்படை ஏவுகணை பிரிவால் திட்டமிடப்பட்ட ஏவுதள நேரத்திற்கு 4 மணித்துளிகளுக்குப் பிறகு ஏவப்பட்டது. இது அட்லாண்டிக் பெருங்கடலில் இருந்து 15.2 கிமீ (9.4 மைல்) உயரத்தில் தரையிறங்கிய பின்னர் 73.6 நொடிகளில் தோர் மிகைப்பி முதல் கட்ட வெடிப்பால் அழிவுற்றது. நீர்ம உயிரக எக்கி நிறுத்தப்படுவதற்கு காரணமாக இருந்த சுழல் எக்கி தாங்கி காரணமாக இந்த செயலிழப்பு ஏற்பட்டிருக்கலாம் என்று சந்தேகிக்கப்பட்டது. திடீர் உந்துவிசை இழப்பு காரணமாக தோர் ஏவூர்தி திசைவைப்புக் கட்டுப்பாட்டை இழந்தது மற்றும் பயண விசை கீழ்நோக்கிச் சென்றது , இதனால் எல்ஓஎக்ஸ் தொட்டி மேலும் காற்றியக்க சுமைகளால் சிதைந்து , ஏவூர்தி முழுமையாக அழிந்தது. வெடிப்புக்குப் பிறகு 123 நொடிகளுக்கு அறிவியல்கருவி, மேல்கட்டங்களிலிருந்து ஒழுங்கற்ற தொலையளவியல் குறிகைகள் பெறப்பட்டன , மேலும் மேல்கட்டங்கள் கடலில் துள்ளி விழுதலைக் கண்காணித்தன. இந்த விண்கலம் நிலாவுக்கு 2.6 நாட்கள் பயணிக்கும் என்று முதலில் திட்டமிடப்பட்டது , அந்த காலத்தில் ஒரு TX - 8 திண்ம எரிபொருள் பொறி 29,000 கிமீ (18,000 மைல்) உயர நிலா வட்டணையில் ஏவும். இது பெயரளவில் சுமார் இரண்டு வாரங்கள் நீடிக்கும். விமானப்படை அதிகாரிகள் தோல்வியைக் கண்டு வியப்படையவில்லை என்று கூறினர் , மேலும் " பணி வெற்றிகரமாக இருந்திருந்தால் அது இன்னும் அதிர்ச்சியாக இருந்திருக்கும் " என்றும் கூறினர்.
# கேடோபூமா

**கேடோபூமா** (*Catopuma*) இரண்டு சிறிய காட்டுப் பூனை சிற்றினங்களான, ஆசியப் பொன்னிறப் பூனை (*கே. தெம்மினிக்*) மற்றும் வளைகுடா பூனையினைக் (*கே. பாடியா*) கொண்ட பூனைக்குடும்ப பேரினமாகும். இது *பர்தோபெலிசு* பேரினத்துடன் சேர்ந்து பூனைகளி வளைகுடா பூனை வரிசையை உருவாக்குகிறது. இந்த இரண்டு சிற்றினங்களும் செம்பழுப்பு நிறத்தில் தலைப்பகுதியில் அடர் நிற அடையாளங்களுடன் காணப்படும்.
# கேடோபூமா

## வகைப்பாட்டியல்

*கேடோபூமா* என்ற பெயர் 1858ஆம் ஆண்டில் நிகோலாய் செவர்ட்சோவ் என்பவரால் *பெலிசு மூர்மென்சிசு* மாதிரி இனமாக முன்மொழியப்பட்டது. இது பிரையன் ஹொக்டன் ஹோட்சன் என்பவரால் விவரிக்கப்பட்டது.
| ஆசிய தங்கப் பூனை (*கே. தெம்மின்க்கி*) | அருகிய இனம் | } |
| --- | --- | --- |
# ரசுடிகா தகைவிலான்

வின் மெலிகோவோவில் ரசுடிகா தகைவிலான்]]
**ரசுடிகா தகைவிலான்** (அறிவியல் பெயர்: *Hirundo rustica rustica*) என்பது தகைவிலானின் துணையினம் ஆகும். இது ஐரோப்பாவிலும், ஆசியாவிலும் இனப்பெருக்கம் செய்கிறது.
# ரசுடிகா தகைவிலான்

## விளக்கம்

ரசுடிகா தகைவிலானின் உடலின் மேற்பகுதி பளபளக்கும் கருநீல நிறமாக இருக்கும். உடலின் அடிப்பகுதி இளஞ்சிவப்புத் தோய்ந்த வெண்மையாக இருக்கும். நெற்றியும் தொண்டையும் செம்பழுப்பாக இருக்கும். தொண்டையில் உள்ள செம்பழுப்பைச் சுற்றி கருப்பு வளையும் ஒன்று சூழ்ந்திருக்கும். இதன் வால் பிளவு பட்டுள்ளது பறக்கும்போது நன்கு தெரியும்.
# ரசுடிகா தகைவிலான்

## பரவலும் வாழிடமும்

ரசுடிகா தகைவிலான் ஐரோப்பா மற்றும் ஆசியாவில், வடக்கே ஆர்க்டிக் வட்டம் வரை, தெற்கே வட ஆப்பிரிக்கா, மத்திய கிழக்கு மற்றும் சிக்கிம், மற்றும் கிழக்கே ஏநிசை நதி வரை இனப்பெருக்கம் செய்கின்றன. இவை குளிர்காலத்தில் ஆப்பிரிக்கா, அறபுத் தீபகற்பம், இந்தியத் துணைக்கண்டம் ஆகிய பகுதிகளுக்கு வலசை வருகின்றன. இவற்றின் வருடாந்திர வலசையின்போது 11,660 கிமீ (7,250 மைல்) தொலைவு வரை பயணிப்பதாக பதிவு செய்யப்பட்டுள்ளது. பொதுவாக செப்டம்பர் இறுதியில் வலசை வரத் தொடங்கி மே மாதத்தில் திரும்புகின்றன. வலசை வரும் காலத்தில் தென்னிந்தியா முழுவதும் நீர் வளம் மிக்கப் பகுதிகளில் காண இயலும்.
# ரசுடிகா தகைவிலான்

## நடத்தை

ரசுடிகா தகைவிலான் தரையை ஒட்டித் தாழ்வாகப் பறந்தும், உயரமாக வானத்தில் ஒழுங்கற்ற முறையுல் வட்டம்போட்டு சுற்றிப் பறந்து பறக்கும் பூச்சிகளைப் பிடித்து உண்ணும். இரவில் நீரில் வளர்ந்துள்ள நாணல் புதர்களில் கூட்டமாக சென்று சேரும். அக்டோபரில் வலசை வந்தவுடனும், ஏப்ரலில் திரும்பிச் செல்லும்போதும் காலை வேளைகளில் மின் கம்பங்களிலும், தொலைபேசிக் கம்பங்களிலும் பெரும் கூட்டமாக அமர்ந்திருப்பதைக் காண இயலும். சிலமுறை இறக்கை அடித்துப் பறந்த பின்னர் மிதந்து பறக்கும். இதற்கு உள்ள நீண்ட வாலானது இது பறக்கும்போது விரைந்து திரும்ப ஏற்றதாக உள்ளது. பறக்கும் பூச்சிகளை இது முதன்மையாக உணவாக கொண்டுள்ளது.
# பூஞ்சை வங்கி

**பூஞ்சை வங்கி** அல்லது ***மைகோபேங்*** (*MycoBank*) என்பது ஒரு இணையத் தரவுத்தளமாகும். இது புதிய பூஞ்சையியல் பெயர்கள் மற்றும் சேர்க்கைகளை ஆவணப்படுத்துகிறது. இதில் பூஞ்சைகளின் விளக்கங்கள் படங்களுடன் இணைக்கப்பட்டுள்ளன. இது உத்ரெக்ட்டில் உள்ள வெஸ்டர்டிஜ்க் பூஞ்சை பல்லுயிர் நிறுவனத்தால் நடத்தப்படுகிறது.  
}}
# வியர்த்தல் (சமையல்)

**சமையலில் வியர்ப்பது** (*Sweating*) என்பது காய்கறிகளை சிறிதளவு எண்ணெய் அல்லது வெண்ணெயில் மெதுவாக சூடாக்கி, அடிக்கடி கிளறிவிட்டு, உமிழப்படும் திரவம் ஆவியாகிவிடுவதை உறுதிசெய்யும் சமையல் முறை ஆகும். வியர்வை பொதுவாக மென்மையானது. சில நேரங்களில் துண்டுகளில் ஒளி ஊடுருவக்கூடியது. வியர்வை அடிக்கடி திரவத்தில் மேலும் சமைப்பதற்கான ஒரு ஆரம்ப படியாகும். வெங்காயம், குறிப்பாக, ஒரு அடுப்பில் சேர்ப்பதற்கு முன்பு அடிக்கடி வியர்க்கப்படுகிறது. இம்முறை வறுத்தெடுப்பதில் இருந்து வேறுபடுகிறது. வியர்வை மிகவும் குறைந்த வெப்பத்தில் செய்யப்படுகிறது. சில சமயங்களில் உப்பு சேர்த்து ஈரப்பதத்தை இழுக்க உதவுகிறது. மேலும் சிறிது அல்லது பிரவுனிங் நடைபெறாமல் பார்த்துக் கொள்கிறது.  
கூலிசு தயாரிப்பில் காய்கறிகளின் வியர்வை ஒரு நுட்பமாக பயன்படுத்தப்படுகிறது.  
இத்தாலியில், இந்த சமையல் நுட்பம் *சோப்ரிட்டோ* என்று அழைக்கப்படுகிறது. அதாவது "துணை வறுவல்" அல்லது "குறைந்த வறுத்தல்" என பொருள்படும். இத்தாலிய உணவு வகைகளில், ரிசொட்டோ, சூப்கள் மற்றும் சாசுகள் தயாரிப்பதில் இது ஒரு பொதுவான நுட்பம் மற்றும் ஆரம்ப கட்டமாகும்.
# அரசு மருத்துவக் கல்லூரி மற்றும் மருத்துவமனை, நீலகிரி

**அரசு மருத்துவக் கல்லூரி மற்றும் மருத்துவமனை**, **நீலகிரி** (*The Nilgiris Government Medical College and Hospital*) என்பது அரசு மருத்துவக் கல்லூரி மற்றும் மருத்துவமனை ஆகும். இக்கல்லூரி தமிழ்நாட்டின் நீலகிரி மாவட்டத்தில் உள்ள உதகமண்டலத்தில் அமைந்துள்ளது. இந்த நகரம் நீலகிரி மலைத்தொடரில் அமைந்துள்ளது. இக்கல்லூரியில் *இளநிலை மருத்துவம் மற்றும் அறுவை சிகிச்சை* பட்டப்படிப்பு வழங்கப்படுகிறது.  
இக்கல்லூரியில் மருத்துவ படிப்புகள் 2021-2022ஆம் கல்வியாண்டிலிருந்து தொடங்கியது.
# அரசு மருத்துவக் கல்லூரி மற்றும் மருத்துவமனை, நீலகிரி

## வரலாறு

உதகமண்டலம் நகரில் நீலகிரி அரசு மருத்துவக் கல்லூரி மற்றும் மருத்துவமனைக்கான அடிக்கல்லை 10 சூலை 2020 அன்று (வெள்ளிக்கிழமை) தமிழக முன்னாள் முதல்வர் கே. பழனிசாமி காணொலிக் காட்சி மூலம் நாட்டினார். இந்நிகழ்ச்சியில் அப்பகுதி சட்டமன்ற உறுப்பினர்கள் மற்றும் மாவட்ட உயர் அதிகாரிகள் கலந்து கொண்டனர். அடிக்கல் நாட்டப்பட்ட பிறகு, திட்டத்தை முடிக்க 18 மாத காலக்கெடு நிர்ணயிக்கப்பட்டது. கல்லூரியின் கட்டுமான செலவை மத்திய அரசும், மாநில அரசும் இணைந்து செலுத்தியது. மருத்துவக் கல்லூரியின் உள்கட்டமைப்பு வசதிகளை ஏற்படுத்துவதில் தாமதம் ஏற்பட்டது. கட்டுமானம் தொடங்கியதிலிருந்து அக்டோபர் 2022 வரை, வளாகத்தின் நான்கு தொகுதிகள் மட்டுமே முடிக்கப்பட்டுள்ளன. 12 சனவரி 2023 அன்று, நீலகிரி அரசு மருத்துவக் கல்லூரி மற்றும் மருத்துவமனை உட்படத் தமிழகம் முழுவதும் 11 மருத்துவக் கல்லூரிகளைப் பிரதமர் நரேந்திர மோடி திறந்து வைத்தார். இத்தொடக்க விழாவில் தமிழக முதல்வர் மு. க. ஸ்டாலின் கலந்து கொண்டார்.
# அரசு மருத்துவக் கல்லூரி மற்றும் மருத்துவமனை, நீலகிரி

## வளாகம்

இக்கல்லூரி வளாகம், உதகமண்டலம் இந்து நகரில் 25 ஏக்கர் நிலமும் இதை ஒட்டிய பகுதிகளில் 15 ஏக்கர் நிலமும் என மொத்தம் 40 ஏக்கர் பரப்பளவில் அமைந்துள்ளது. இந்த மருத்துவக் கல்லூரி மற்றும் மருத்துவமனை உள்கட்டமைப்பில் மருத்துவர்கள், செவிலியர்கள் மற்றும் துணை மருத்துவ பணியாளர்களுக்கான குடியிருப்புகள் மற்றும் மருத்துவ மாணவர்களுக்கான 750 விடுதி அறைகள் உள்ளன.
# அரசு மருத்துவக் கல்லூரி மற்றும் மருத்துவமனை, நீலகிரி

## கல்வி

நீலகிரி அரசு மருத்துவக் கல்லூரி மற்றும் மருத்துவமனையில் ஆண்டுதோறும் 150 மாணவர்களுக்கு *எம்பிபிஎஸ்* பிரிவில் கல்வி மற்றும் பயிற்சி அளிக்கப்படுகிறது.
# அரசு மருத்துவக் கல்லூரி மற்றும் மருத்துவமனை, நீலகிரி

## இணைப்பு

நீலகிரி அரசு மருத்துவக் கல்லூரி தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகத்துடன் இணைக்கப்பட்டுள்ளது. இது தேசிய மருத்துவ ஆணையத்தால் அங்கீகரிக்கப்பட்டுள்ளது.
# முகம்மது அப்து

**முகம்மது அப்துல்** (Muhammad Abduh; 1849 - 11 ஜூலை 1905) ஒரு எகிப்தைச் சேர்ந்த இஸ்லாமிய அறிஞரும், நீதிபதியும், எகிப்தின் முஸ்லிம்களுக்கு மத வழிகாட்டுதல்களையும் ஆலோசனைகளையும் வழங்கும் அமைப்பின் தலைவருமாவார். இவர் 19 ஆம் நூற்றாண்டின் பிற்பகுதியிலும் 20 ஆம் நூற்றாண்டின் முற்பகுதியிலும் எகிப்து, லெபனான், சிரியா மற்றும் துனிசியாவில் வளர்ந்த ஒரு கலாச்சார இயக்கமான *நஹ்தா* என்பதிலும் மற்றும் இசுலாமிய நவீனத்துவத்தின் மைய நபராக இருந்தார். 1877 முதல், *ஆலிம்* என்ற அந்தஸ்துடன், இவர் தர்க்கம், இறையியல், நெறிமுறைகள் மற்றும் அரசியல் ஆகியவற்றைக் கற்பித்தார்.
# கியூபிடு

**க்யூபிடு**, பெரும்பாலும் பகட்டான **கியூபிட்**, பல்முனைத் தொடு இடைமுக சாதனங்களுக்கான கணினி பயனர் இடைமுக அமைப்பு ஆகும். இவ்வமைப்பு இசுடீபன் கெச்சென்பெர்கர் மற்றும் நார்ட் ஆய்வக ஆடி வேகன்கனெக்ட்டால் வடிவமைக்கப்பட்டது. திறந்த மூல மென்பொருள் மற்றும் வன்பொருளுக்கான திறந்த மூல மாதிரியைப் பயன்படுத்தி "பல்முனைத் தொடு" தொழில்நுட்பத்தை "எளிமைப்படுத்த" இவ்வமைப்பு உருவாக்கப்பட்டது. இது மைக்ரோசாப்ட் பிக்செல்சென்சின் நேரடி போட்டி அமைப்பாகும்.
# கியூபிடு

## வாங்குதல்

2008ஆம் ஆண்டு மே மாதம் 2ஆம் தேதி அன்று, நார்த் லேப்சு டச்கிட் என பெயரிடப்பட்ட டெவலப்பர் கிட்களுக்கான ஆர்டர்களை ஏற்றுக்கொள்கிறது. கருவிப்பெட்டிகளை வாங்குபவர்கள் மற்றும் பயனர்கள் தங்களின் சொந்த படங்காட்டி மற்றும் ஒளிப்படக்கருவியினைப் $1,080 முதல் $1,580 அமெரிக்க டாலர் வரை மதிப்பிட வேண்டும்.  
2008ஆம் ஆண்டு சூலை மாதம் வரை, க்யூபிடு அமைப்பு முகவர் சேவைக் கட்டணம் மூலம் மட்டுமே விற்பனை செய்யப்படுகிறது. மேலும் இரண்டு முதல் மூன்று மாதங்கள் வரை காத்திருப்புப் பட்டியலில் இருப்பதாக வதந்தி பரவியது.
# வரைவு:தீன சந்திர தாஸ்

**தீன சந்திர தாஸ்** (இந்தியாவில் சென்னை (இப்போது சென்னை), ஆகஸ்ட் 1, 1956 இல் பிறந்தார்) ஒரு நடிகர், பாடகர், குரல் கலைஞர் மற்றும் ஒலி பொறியாளர் ஆவார். அவர் 4 சகோதரர்களில் இளையவர் மற்றும் 70களின் புகழ்பெற்ற இசைக்கலைஞர் மதுகர் சி. தாஸின் இளைய சகோதரர் ஆவார். அவர் இந்தியாவின் தமிழ்நாடு, கொடைக்கானலில் வசிக்கிறார், மேலும் அவரது வீட்டு ஸ்டுடியோவில் குரல் ஓவர் செய்கிறார்.
# வரைவு:தீன சந்திர தாஸ்

## இசை

அவரது இசை வாழ்க்கை வேறுபட்டது, வானொலி, ஸ்டுடியோ ஒலி கலப்பு, நேரடி கச்சேரி கலப்பு மற்றும் மேடையில் நடிக்கும் வகையில் மூன்று தசாப்தங்களுக்கும் மேலான அனுபவம் உள்ளது.
# வரைவு:தீன சந்திர தாஸ்

## இசை

### இசைக்குழுக்கள்

பல ஆண்டுகளாக அவர் இந்தியாவில் மற்றும் வெளிநாடுகளில் பல ராக் இசைக்குழுக்களில் முன்னணி பாடகராக இருந்து வந்துவருகிறார்.  
- மேஜிக் (மெட்ராஸ்)
- ஆசை (மெட்ராஸ்)
- கமாண்டோஸ் (மெட்ராஸ்)
- த பேண்டம் ரிவைவல் (பம்பாய்)
- சாட்டின் (துபாய்)
# வரைவு:தீன சந்திர தாஸ்

## இசை

### பின்னணிப் பாடல்

ஏ.ஆர்.ரஹ்மான் இசையமைத்த *டவுட்* படத்திற்காக ஆஷா போன்ஸ்லேவுடன் இணைந்து அவர் "ஜஹ்ரீலா ஜஹ்ரீலா பியார்" பாடலைப் பாடினார். அவர் ரஹ்மானின் குழந்தை பருவ நண்பராகவும் இருந்தார், மேலும் ரஹ்மான், சிவமணி, ஜோஜோ போன்றவர்களுடன் இணைந்து நடித்தார்.